Color Line færgen fra Hirtshals til Kristiansand var tirsdag eftermiddag tæt på en kollision.

 

Færgen var i gang med indsejling til havnen i Kristiansand i Norge, da den på sin radar opdagede en mindre båd. Båden ændrede pludseligt kurs, og sejlede faretruende hen mod færgen i tæt tåge. - Båden var pludselig på krydsende kurs, som man kalder det, og kaptajnen måtte lave en kontrolleret undvigemanøvre for at holde afstand, siger Odd Grønberg, linjedirektør i Color Line, til fvn.no Undvigemanøvren skete med 48 km/t, hvilket betød flere smadrede flasker i den toldfrie butik. Kaptajnen på færgen forsøgte at få kontakt med båden, uden held. P.gr.a. den kraftige tåge, var det ikke muligt at se hvilken båd der var tale om.